No 1321/2014 по отношение на системите за управление на безопасността на организациите за управление на поддържането на летателната годност и облекчения за авиацията с общо предназначение, свързани с техническото обслужване и управлението на поддържането на летателната годност (ОВ L 228, 4.9.2019 г., стр. 1).
 (6) https://www.easa.europa.eu/document-library/opinions
 ПРИЛОЖЕНИЕ I
 Приложение I към Регламент (ЕС) No 1321/2014 се изменя, както следва:
 (1)
 в точка M.A.305, буква д), подточка 3 текстът за iii) се заменя със следния:
 „iii)
 удостоверението за допускане до експлоатация и декларацията на собственика за прием за всеки компонент, който е монтиран на въздухоплавателно средство ELA2 без формуляр 1 на ЕААБ в съответствие с точка 21.А.307, буква б), подточка 2 от приложение I (част 21) към Регламент (ЕС) No 748/2012, но за период, не по-кратък от 36 месеца.“;
 (2)
 в точка M.A.401 буква б) се заменя със следното:
 „б)
 За целите на настоящото приложение приложимите данни за техническо обслужване са някои от следните:
 1.
 всяко приложимо изискване, процедура, стандарт или информация, издадени от компетентния орган или от Агенцията;
 2.
 всяко приложимо указание за летателна годност;
 3.
 приложимите инструкции за поддържане на летателната годност и други инструкции за техническо обслужване, издадени от притежателя на типов сертификат, притежателя на допълнителен типов сертификат и всяка друга организация, която публикува такива данни в съответствие с приложение I (част 21) към Регламент (ЕС) No 748/2012;
 4.
 за компоненти, одобрени за монтиране от притежателя на одобрението на проекта — приложимите инструкции за техническо обслужване, публикувани от производителите на компонента и приемливи за притежателя на одобрението на проекта;
 5.
 всяка приложима информация, издадена в съответствие с точка 145.А.45, буква г).“;
 (3)
 в точка M.A.501, буква а), подточка 1 се заменя със следното:
 „1.
 Компоненти, които са в задоволително състояние, допуснати до експлоатация с формуляр 1 на ЕААБ или еквивалентен формуляр и маркирани в съответствие с подчаст Р от приложение I (част 21) към Регламент (ЕС) No 748/2012, ако не е указано друго в точка 21.A.307 от приложение I (част 21) към Регламент (ЕС) No 748/2012 или в настоящото приложение (част M), или приложение Vг (част CAO).“;
 (4)
 точка M.A.502 се заменя със следното:
 „M.A.502 Техническо обслужване на компоненти
 а)
 Техническото обслужване на компоненти, различни от компонентите, посочени в точка 21.А.307, буква б), подточки 2—6 от приложение I (част 21) към Регламент (ЕС) No 748/2012, се извършва от организации за техническо обслужване, одобрени в съответствие с подчаст Е от настоящото приложение или с приложение II (част 145), или с приложение Vг (част CAO), според случая.
 б)
 Чрез дерогация от буква а), когато компонентът е монтиран на въздухоплавателното средство, техническото обслужване на такъв компонент може да бъде извършено от организация за техническо обслужване, одобрена в съответствие с подчаст Е от настоящото приложение или приложение II (част 145), или приложение Vг (част CAO), или от персонал, отговарящ за сертифицирането, посочен в точка М.А.801, буква б), подточка 1. Такова техническо обслужване се извършва в съответствие с данните за техническо обслужване на въздухоплавателното средство или на компонента, ако компетентният орган е дал одобрение. Организацията за техническо обслужване на въздухоплавателни средства или персоналът,